કાળી ચૌદશના દિવસે તંત્ર-મંત્ર અને સાધનાના સ્વામી શ્રી હનુમાનજી અને શ્રી મહાકાળી માતાના મંદિરે ભક્તોની ભારે ભીડ જોવા મળે છે. પાલનપુરમાં હનુમાનજીના દરેક મંદિરોએ આજે વિશેષ હવન સહિતની પૂજા-આરાધના કરવામાં આવે છે. જેમાં છેલ્લા ૩૫ વર્ષથી શહેરના કંથેરીયા હનુમાનજીના મંદિરે ૨૪ કલાકનો હવન યોજવામાં આવે છે. કાળી ચૌદશની આખી રાત ચાલતા હવનની દીપાવલીના સવારે આઠ વાગે પુર્ણાહુતી થશે. જોકે, કંથેરીયા હનુમાનના મહંતના જણાવ્યા મુજબ, ભગવાન હનુમાનજી સાત્વિક દેવ છે. હનુમાનજીનો પૂજારી તાંત્રિક હોય કે તે, મેલી વિદ્યા કરતો હોય તો તેની દુર્ગિત થતી હોવાનું કંથેરીયા હનુમાન મંદિરના મહંત ક્ષિપ્રાગીરીજી મહારાજએ જણાવ્યું હતું.